વર્તમાન સમયના બાળસાહિત્યના સર્જકનું કાર્ય બાળકના વિસ્મય અને મુગ્ધતાના તત્ત્વની માવજત કરવાનું છે. બાળસાહિત્યના વિષયનું પરિવર્તન આવ્યું છે. પહેલાં અમુક ખાસિયતો દર્શાવવા માજે જુદીજુદી કોમને દર્શાવવામાં આવતી હતી, જેમ એ બ્રાહ્મણ પાત્ર પંડિત કે યાચક હોય, વાણિયો ચતુર કે ભીરુ હોય અથવા તો રજપૂત બહાદુર હોય. હવે જાતિ કે કોમ સાથે જોડાયેલાં આ પાત્રોનાં આલેખન અર્થ વિનાનાં બની ગયાં છે. ધર્મના વાતાવરણને બદલે બાળપણ એ જ ધર્મ બની ગયો છે.